section_heading: Zanimljivosti
paragraph_text: Vrsta jednorodnog metilja Diplozoon paradoxum jest nametnik na škrgama riba. Posebna je po tome što je razvila bezuvjetno unakrsno oplođivanje i vjernost partneru. Ličinke te vrste tijekom razvoja sparuju se uz pomoć prijanjaljki i tijekom preobrazbe ostaju međusobno trajno povezane reproduktivnim sustavom jer se sjemenovod svake jedinke spaja sa spolnicom druge jedinke. Tako su dvije jedinke trajno združene u kopulaciji.